Сафаҗай шәкертләр җыйды

	28 июльдә Сафаҗайда унынчы юбилейлы «Шәкертләр бәйрәме» күләмле булып үтте. Илдар хәзрәт Аляутдинов тырышлыгы белән булдырылган проект елдан-ел төрле авыллардан күпләгән яшьләрне дини юлга тартып килә.	 Биредә төбәгебезнең татар авылларыннан гына түгел, хәтта Чуваш Республикасындагы Урмай авылыннан һәм Татарстанның Буа шәһәреннән дә катнашучылар булды.  Бихисап күп булган призлар арасында дини тема буенча җиңү яулаучылар өчен оештыручылар тарафыннан 60 велосипед кына әзерләнгән иде.  Бәйрәмне Ринат хәзрәт Аляутдинов изге Корьән сүрәләре белән башлап җибәрде, Түбән Новгород өлкәсе мөселманнарының  Диния нәзарәте исеменнән тәбрикләү сүзләре белән Кызыл Октябрь районы мөхтәсибе Харис хәзрәт Исмаилов чыкты. Сафаҗайның беренче мәчете имамы Илһам хәзрәт Алимов, җирле авыл администрациясе башлыгы Фәрит Каюмов һәм шушы проектның авторы Илдар хәзрәт тә сүз тоттылар.   
	---	
Туган як

	№ --- | 02.08.2018	


